CELEX: 32020R0186
Language: et
Date: 2020-02-07 00:00:00
Title: Komisjoni rakendusmäärus (EL) 2020/186, 7. veebruar 2020, teatavate kaupade klassifitseerimise kohta kombineeritud nomenklatuuris

12.2.2020   
               
               
                  ET
               
               
                  Euroopa Liidu Teataja
               
               
                  L 39/3
               
            
         KOMISJONI RAKENDUSMÄÄRUS (EL) 2020/186,
         7. veebruar 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. veebruar 2020
            
               
                  Komisjoni nimel
               
               
                  presidendi eest
               
               maksunduse ja tolliliidu peadirektoraadi
               
                  peadirektor
               
               
                  Stephen QUEST
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendus
                     
                  
                        1)
                     
                     
                        2)
                     
                     
                        3)
                     
                  
                        Polüakrüülelastomeerid valgete plokkidena, mille mõõtmed on umbes 63 × 40 × 15 cm ja mis koosnevad:
                        
                                    —
                                 
                                 
                                    kahte või kolme liiki akrülaadimonomeeridest (etüülakrülaat ning üks või mõlemad kahest järgmisest monomeerist: n-butüülakrülaat ja 2-metoksüetüülakrülaat) ning
                                 
                              
                                    —
                                 
                                 
                                    väikeses koguses ristsildaja monomeeridest, mis sisaldavad kloori või epoksü- või karboksüülrühmi.
                                 
                              Kõnealuste polüakrüülelastomeeride joodiarv on väiksem kui 4.
                     
                     
                        3906 90 90 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodidele 3906, 3906 90  ja 3906 90 90  vastava sõnastusega.
                        Joodiarvust ja ristsildaja monomeeride esinemisest tulenevalt ei ole kauba vulkaniseerimine tavapärase väävlipõhise süsteemi abil võimalik.
                        Kauba vulkaniseerimiseks saab kasutada väävlit mittesisaldavaid süsteeme. Teatavat liiki kõnealust kaupa saab vulkaniseerida seebi ja väävli kombinatsioonil põhineva süsteemi abil, kus väävel toimib kiirendina, mitte vulkaniseeriva ainena. Kummagi süsteemi puhul tekivad vulkaniseerimise tulemusena C-O-C-ristsillad.
                        Sellest tulenevalt ei kuulu kaup grupi 40 märkuse 4 punkti a kohase sünteetilise kautšuki määratluse alla, kuna seda ei saa väävliga vulkaniseerida.
                        Seepärast ei saa kaupa klassifitseerida gruppi 40.
                        Seega tuleb kaup klassifitseerida CN-koodi 3906 90 90  alla kui muu algkujul akrüülpolümeer.